Hans H. Luige omaste ründamises süüdistatav rõhub alibile - Äripäev
Hans H. Luige omaste ründamises süüdistatav rõhub alibile
22. november 2008, 12:34
Eelmine artikkel: Taliga: ametiühingud on valmis tänavatele tulema
Järgmine artikkel: Tartu vald asfaltis kergliiklustee tagaselja
Eile oli kohtus Hans H. Luige lähedaste mõrvakatsetes süüdistatav Marek Võrk.
Tänane kohtuistung võttis Marek Võrgu jaoks eriti halva pöörde, kui tunnistajapinki astus vanglas narkootikumidega seoses kolme aastast karistust kandev kurjategija, vahendas Postimees.ee Reporterit.Tema ütles, et andis meelega kohtus eelmisel istungil valeütlusi, et mitte Marek Võrgu vastu tunnistada.
Kohtus tunnistas mees eile avameelselt, et teab täpselt, et MarekVõrk süütas Hans H. Luige lähedaste elukohad. Tema sõnul oli süütamine tellitud töö ja instruktsioonid saadeti talle posti teel.
Marek Võrku on viis korda kohtulikult karistatud, sealhulgas 2003. aastal röövimise ja väljapressimise eest koos kurikuulsa Leo Pulstiga, kes kodutult mehelt kääridega kõrvad lõikas.
2006. aasta 27. novembri öösel purunesid Tallinnas Linnamäe teel ja Harjumaal Murastes kolme korteri aknaklaasid ja tubadesse lendasid bensiiniga täidetud süütepudelid. Kõik elukohad kuulusid meediaärimees Hans H. Luige lähedastele.
URL: http://www.aripaev.ee/uudised/2008/11/22/Hans_H_Luige_omaste_rundamises_suudistatav_rohub_alibile